Hans Aas

Hans Petter Aas (født 22. september 1880 i Tromsø, død 5. august 1960) var en norsk fagforeningsmann og politiker, hjemmehørende i Norges Kommunistiske Parti.

Aas ble fagorganisert i 1906, og leder av Norsk bokbinder- og kartonasjearbeiderforbund i 1914. Dette vervet hadde han helt til 1930. I årene 1920 til 1923 og 1927 til 1929 satt han også i AFLs sekretariat.«Aas, Hans», Arbeidernes leksikon bind VI, Arbeidermagasinets forlag (1936) I sekretariatet ugjorde han sammen med Elias Volan en klar opposisjon. De var begge frontfigurer i datidens store fagligpolitiske strider i AFL, både når det gjaldt norske streikekamper og spørsmål om fagbevegelsens internasjonale tilknytning. Begge ble ekskludert i 1929.

Partipolitisk hadde han først flere verv i Arbeiderpartiet, som formann i Grorud kretsforening av DNA og som sekretær i Aker Arbeiderparti. Han var også medlem av Akers herredsstyre. Da NKP ble dannet ved den store partisplittelsen i 1923 fulgte Aas kommunistene. En tid satt han også i partiets ledelse. Han var forretningsfører i NKPs sentrale avis Arbeideren i Oslo, deretter i partiets Vestlands-avis Arbeidet i Bergen.«En gammel partiveteran død», Friheten 9. august 1960.  Senere arbeidet Aas som bokbinder og revisor.Side 297. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1  

Aas var esperantist, og sentral da Arbeidernes esperantoforbund kom i stand i 1924, med bred støtte både fra fagbevegelsen og arbeiderpartiene: AFL rykket ut sammen med NKP, DNA og NSA. I et felles opprop understreket de esperantismens betydning for klassekampen.Side 522. Per Maurseth: Gjennom kriser til makt 1920-1935. Bind 3 av Arbeiderbevegelsens historie i Norge. Tiden (1987) ISBN 82-10-02753-0. 

 Referanser 

Kategori:Lokalpolitikere i Aker
Kategori:NKP-politikere i Akershus
Kategori:Ap-politikere i Akershus
Kategori:Ap-politikere i Oslo
Kategori:NKP-politikere i Oslo
Kategori:Norske fagforeningspersoner
Kategori:Norske esperantister
Kategori:Personer fra Tromsø kommune